Ipoteză nouă în cazul morții iubitului Arynei Sabalenka: Konstantin Koltsov s-a sinucis!
Fostul jucător belarus de hochei pe gheaţă Konstantin Koltsov a încetat din viaţă la 42 de ani.
Konstantin Koltsov, iubitul Arynei Sabalenka, s-a sinucis!
Anunțul a fost făcut de forul de specialitate din Belarus. La scurt timp presa din această țară a anunțat că iubitul jucătoarei de tenis Aryna Sabalenka (2 WTA) ar fi murit din cauza unui cheag de sânge depus pe un vas de sânge din creier, ceea ce a provocat un atac cerebral.
Însă lucrurile stau cu totul și cu totul altfel. Decesul nu a survenit din motive medicale, fiind vorba despre o sinucidere.
"Potrivit anchetatorilor, luni, 18 martie 2024, la aproximativ ora 12:39 a.m., Poliția și Pompierii din Bal Harbour au fost chemate la St. Regis Bal Harbour Resort, 9703 Collins Avenue, cu referire la un bărbat care a sărit de la un balcon.
Departamentul de poliție din Miami-Dade, Biroul Omucideri, a răspuns și a preluat ancheta despre sinuciderea aparentă a domnului Konstantin Koltsov (17.04.1981). Nu au fost găsite circumstanțe suspecte", a notat publicația belarusă Tribuna.
Sabalenka este pe tabloul principal de la Miami Open. În primul tur este excepotată, în calitate de cap de serie numărul 2, iar în runda următoare ar putea s-o întâlnească pe Simona Halep, dacă aceasta trece de spaniola Paula Badosa.
Până la această oră, organizatorii nu au făcut un anunț cu privire la retragerea jucătoarei din Belarus. Dacă acest lucru se va întâmpla, campioana de la Australian Open va fi înlocuită cu o sportivă eliminată în ultimul tur al calificărilor (lucky loser).